Înțelegerea dintre Marcel Ciolacu și Karl Nehammer. Mesajul premierului român, transmis și la Viena
- Cristian Raducanu
- 7 martie 2024, 23:14
Karl Nehammer și Marcel Ciolacu au avut o întrevedere la Palatul Victoria. Cei doi oficiali au discutat despre problemele de actualitate ale Uniunii Europene, cum ar fi securitatea și gestionarea frontierelor Uniunii Europene.
Karl Nehammer și Marcel Ciolacu au avut joi, 7 martie, o întâlnire oficială la Palatul Victoria, unde au discutat problemele de actualitate din spațiul european. Cei doi oficiali au abordat subiecte precum securitatea și gestionarea frontierelor Uniunii Europene.
Karl Nehammer nu cedează
La scurt timp după finalizarea întrevederii cu Karl Nehammer, Marcel Ciolacu a precizat că discuția a fost una constructivă, centrată în jurul cooperării și îmbunătățirii relațiilor bilaterale între Austria și România.
"O întâlnire constructivă cu Karl Nehammer despre calea de urmat, în vederea construirii unei cooperări mai puternice, în special în ceea ce priveşte securitatea şi gestionarea frontierelor, inclusiv Ungaria şi Balcanii de Vest. Îmbunătăţirea relaţiilor noastre şi construirea pentru viitor", a scris Marcel Ciolacu, joi, 07 martie, pe platforma X.
Constructive meeting with @karlnehammer about the path ahead in building a stronger cooperation, in particular on security & border management, including Hungary and the Western Balkans. Enhancing our relations & building for the future. pic.twitter.com/zchqbO3eAC
— Marcel Ciolacu (@CiolacuMarcel) March 7, 2024
Cancelarul austriac a repostat mesajul transmis de Marcel Ciolacu
Ulterior, cancelarul austriac a repostat mesajul transmis de premierul român pe rețelele de socializare. Karl Nehammer evindențiat parteneriatul dintre Austria și România.
"România este un partener important pentru Austria. Companiile noastre sunt puternic implicate în România și creează multe mii de locuri de muncă acolo. Mulți cetățeni români lucrează în profesii de îngrijire în Austria și sprijină persoanele care au nevoie de îngrijire.
În același timp, am vorbit foarte deschis și despre obiecțiile Austriei față de extinderea rapidă a spațiului Schengen. Poziția Austriei rămâne clară și neschimbată. În prezent, sistemul Schengen nu funcționează. Prin urmare nu poate fi extins", a transmis Karl Nehammer pe pltaforma X.
Heute bin ich in Bukarest beim Kongress der Europäischen Volkspartei @EPP . Wir bereiten uns gemeinsam auf die wichtigen Wahlen zum Europäischen Parlament im Juni vor. Auch ein Gespräch mit dem rumänischen Präsidenten @KlausIohannis stand auf dem Programm. Rumänien ist ein… pic.twitter.com/6cCjUozBxD
— Karl Nehammer (@karlnehammer) March 7, 2024
Karl Nehammer, întâlnire cu Iohannis la Palatul Cotroceni
Karl Nehammer a participat la Congresul PPE de la București. De asemenea, cancelarul austriac s-a întâlnit și cu șeful statului, Klaus Iohannis. La scurt timp după întâlnirea de 45 de minute de la Cotroceni, liderul austriac a declarat că poziția Austriei, referitor la extinderea spațiului Schengen, rămâne neschimbată. România mai are de așteptat pentru aderarea în spațiul european de liberă circulație și cu granițele terestre.
"Sistemul Schengen nu funcționează, prin urmare nu poate fi extins", a precizat ferm, Karl Nehammer. De asemenea, cancelarul austriac a adăugat că UE trebuie să ofere mai multă atenției securității de la granită și să ofere asistență în acest sens.
"Poziția Austriei rămâne aceeași"
"Avem nevoie de proceduri de azil rapid implementate şi să ne asigurăm că cei care se află ilegal pe teritoriul UE sunt repatriaţi. Trebuie să luptăm cu antisemitismul care este observat prea des pe străzile Europei", a completat Nehammer, fără a face referire la acceptarea României în Schengen.
Cu toate acestea, Klaus Iohannis a transmis că negocierile purtate cu Nehammer la Palatul Cotroceni au fost centrate pe continuarea procesului de aderare a României cu drepturi depline în spațiul Schengen. Un proces care va continua cel puțin până când ambele tabere implicate își vor atinge obiectivele.
Atitudinea lui Karl Nehammer a fost extrem de rezervată față de jurnaliști. Nehammer a evitat dialogul cu reprezentanții presei. La un moment dat cancelarul a cerut agenților de securitate să-i înlăture pe reporterii veniți să-i adreseze câteva întrebări despre extinderea spațiului Schengen. În privința acestui aspect, oficialul austriac i-a îndemnat pe reporteri să consulte declarația președintelui Iohannis.